CELEX: 32017D0811
Language: ro
Date: 2017-05-10 00:00:00
Title: Decizia de punere în aplicare (UE) 2017/811 a Comisiei din 10 mai 2017 de aprobare a planului modificat prezentat de Belgia pentru aprobarea unităților în scopul comerțului intracomunitar cu păsări de curte și cu ouă pentru incubație în temeiul Directivei 2009/158/CE a Consiliului [notificată cu numărul C(2017) 2947] (Text cu relevanță pentru SEE. )

12.5.2017   
            
            
               RO
            
            
               Jurnalul Oficial al Uniunii Europene
            
            
               L 121/47
            
         DECIZIA DE PUNERE ÎN APLICARE (UE) 2017/811 A COMISIEI
   din 10 mai 2017
   de aprobare a planului modificat prezentat de Belgia pentru aprobarea unităților în scopul comerțului intracomunitar cu păsări de curte și cu ouă pentru incubație în temeiul Directivei 2009/158/CE a Consiliului
   
      
         [notificată cu numărul C(2017) 2947]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (1), în special articolul 3 alineatul (2) litera (b),
   întrucât:
   
               (1)
            
            
               Articolul 3 alineatul (1) din Directiva 2009/158/CE prevede că statele membre prezintă Comisiei un plan cu măsurile naționale pe care intenționează să le pună în aplicare pentru a asigura respectarea normelor definite în anexa II la directiva respectivă, în vederea aprobării unităților pentru comerțul intracomunitar cu păsări de curte și cu ouă pentru incubație.
            
         
               (2)
            
            
               Planul belgian a fost aprobat ultima dată prin Decizia 2004/835/CE a Comisiei (2).
            
         
               (3)
            
            
               La 24 octombrie 2016, autoritățile belgiene au prezentat un plan modificat și au solicitat aprobarea modificărilor care țin seama de progresele metodelor de diagnosticare a bolilor care fac obiectul programelor de control sanitar al bolilor, stabilite în capitolul III din anexa II la Directiva 2009/158/CE.
            
         
               (4)
            
            
               Respectivul plan modificat a fost examinat de Comisie, întrunește criteriile stabilite în Directiva 2009/158/CE și permite atingerea obiectivelor directivei în cauză, cu condiția ca acesta să fie pus în aplicare în mod eficient și actualizat periodic de către Belgia. Prin urmare, planul ar trebui aprobat.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Se aprobă planul modificat prezentat Comisiei de către Belgia la 24 octombrie 2016 care specifică măsurile naționale pe care intenționează să le pună în aplicare pentru a asigura respectarea normelor definite în anexa II la Directiva 2009/158/CE, în vederea aprobării unităților pentru comerțul intracomunitar cu păsări de curte și cu ouă pentru incubație prevăzute la articolul 3 alineatul (1) din directiva respectivă.
   Articolul 2
   Prezenta decizie se adresează statelor membre.
   
      Adoptată la Bruxelles, 10 mai 2017.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 343, 22.12.2009, p. 74.
   
      (2)  Decizia 2004/835/CE a Comisiei din 3 decembrie 2004 de aprobare a planurilor de autorizare a unităților pentru schimburile intracomunitare de păsări și de ouă destinate incubației (JO L 360, 7.12.2004, p. 28).